
  PROLÓG


  Október 2016, Montreal


  


  Shane Hollander mal tak blízko k prehre, ako si ešte ni­kdy nedovolil.


  Prežil dve tretiny a dvanásť minút jedného z najfrustrujúcejších hokejových zápasov, aké kedy odohral. Malo to byť slávne víťazstvo domácich Montreal Voyageurs proti ich úhlavným rivalom Boston Bears. Namiesto toho sa z toho stalo vyčerpávajúce poníženie. Skóre bolo 4 : 1 pre Boston a do konca zápasu zostávalo necelých osem minút.


  Shane mal najmenej päť nádherných šancí, aby skóroval. Strieľal tak, že by rozhodne nemal minúť. Ale minul. A Bears využili chyby Voyageurs.


  A jeden chlap ich využil viac než ktokoľvek iný. Najnenávidenejší muž v Montreale: Ilia Rozanov. Takmer storočná rivalita medzi montrealským a bostonským tímom NHL sa za posledných šesť sezón zosobnila práve v Hollanderovi a Rozanovovi. Intenzívna nevraživosť medzi nimi bola úplne zrejmá aj fanúšikom sediacim na najvzdialenejších a najlacnejších miestach.


  Hollander sa teraz skláňal v kruhu na vhadzovanie zoči-voči Rozanovovi, zatiaľ čo sa rozhodca pripravoval vhodiť puk po Rusovom druhom góle v tomto zápase.


  „Užívaš si tento večer?“ spýtal sa Rozanov veselo. Orieškové oči sa mu zaleskli tak ako vždy, keď rozprával kraviny.


  „Pojeb sa,“ zavrčal Hollander.


  „Myslím, že ešte zostáva čas na hetrik,“ zamyslel sa Rozanov; pre výrazný prízvuk a cez chránič zubov mu bolo sotva rozumieť. „Mám to spraviť hneď alebo počkať do poslednej minúty? Tak to bude vzrušujúcejšie, nie?“


  Hollander zaškrípal zubami cez vlastný chránič zubov, ale mlčal.


  „Sklapni, Rozanov,“ povedal rozhodca. „To bolo posledné varovanie.“


  Rozanov stíchol, ale podarilo sa mu nájsť ešte účinnejší spôsob, ako sa Hollanderovi dostať pod kožu. Žmurkol naňho.


  A potom vyhral vhadzovanie.


  *


  „Kurva!“ Jean-Jacques Boiziau, obrovský haitsko-kanadský obranca Voyageurs, šmaril hokejku o stenu ich šatne.


  „To stačí, J. J.,“ zahriakol ho Shane, ale nebola v tom skutočná hrozba. Aby dal jasne najavo, že nemá náladu s kýmkoľvek sa hádať, ba ani len diskutovať, zosunul sa na svoje miesto v šatni.


  Shanov kolega, ľavý krídelník Hayden Pike sedel tak ako vždy na lavičke vedľa neho. „Si v pohode?“ spýtal sa potichu.


  „Jasné,“ odvetil Shane stroho. Oprel si hlavu o chladnú stenu za sebou a za­vrel oči.


  Nazvať montrealských hokejových fanúšikov „vášnivými“ by bolo slabé slovo. Montreal miloval Voyageurs až absurdným spôsobom. Ich aréna bola pre hosťujúce tímy jedným z najťažších miest, kde mali hrať. Čelili nielen jednému z najlepších tímov v lige, ale aj najhlučnejším fanúšikom v lige. A tí nemali žiadny problém dať svojmu vlastnému milovanému tímu najavo, ako veľmi sú z neho sklamaní.


  Lenže keď boli fanúšikovia Montrealu na­ozaj zdrvení, ako dnes večer, boli takmer ticho. A to bol zvuk, ktorý Shane Hollander na­ozaj nemal rád.


  „Vieš, čo by bolo super?“ spýtal sa Hayden. „Poznáš ten film Očis­ta? Kde môžeš jednu noc bez následkov porušiť akýkoľvek zákon?“


  „Trochu,“ odvetil Shane.


  „Chlape, keby to bolo na­ozaj, tak by som, kurva, toho Rozanova fakt zabil.“


  Shane sa zasmial. Nemohol nesúhlasiť s tým, že rozbiť mu ten arogantný ruský ksicht by bolo aspoň trochu uspokojujúce.


  Do miestnosti vošiel tréner a prekvapivo pokojne vyjadril, aký je sklamaný. Bol len začiatok sezóny, toto bol ich prvý zápas proti Bostonu v základnej časti, a väčšinu zápasov hrali dobre. Bola to chyba. Pôjdu ďalej.


  Potom nastal čas postaviť sa pred médiá. V tej chvíli by Shane radšej videl, ako do miestnosti vbehne svorka hladných vlkov, ale vedel, že novinárom sa nevyhne. Vždy sa ­chceli rozprávať práve s ním, po každom zápase a najmä po tých, v ktorých nastúpil proti Rozanovovi.


  Stiahol si cez hlavu prepotený dres, aby bolo na záberoch vidieť športové tričko so značkou CCM. Bola to súčasť jeho reklamnej zmluvy.


  Okolo neho sa vytvoril polkruh kamier, svetiel a mikrofónov.


  „Nazdar, všetci,“ pozdravil Shane unavene.


  Kládli obvyklé nudné otázky a Shane im rovnako nudne odpovedal. Čo im mal vlastne povedať? Prehrali. Bol to hokejový zápas, jeden tím prehral a bol to ten jeho.


  „­Chceš vedieť, čo o tebe práve povedal Rozanov?“ spýtal sa nadšene jeden reportér.


  „Niečo milé, predpokladám.“


  „Povedal, že by si prial, aby si dnes hral.“


  Novinári stíchli. Čakali.


  Shane si odfrkol a pokrútil hlavou. „O tri týždne hráme v Bostone. Môžete mu odkázať, že tam určite hrať budem.“


  Novinári sa zasmiali, spokojní, že sa im aj dnes večer podarilo získať nejaký záznam Hollander verzus Rozanov.


  O hodinu neskôr, keď bol už osprchovaný, prezlečený a konečne sám, sa Shane odviezol domov. Nie do penthousu vo Westmounte, ale do bytu, o ktorom ni­kto nevedel.


  Shane trávil v malom byte v Plateau len pár nocí do roka. Chodil tam, keď si ­chcel byť istý, že má absolútne súkromie.


  Zaparkoval na maličkom parkovisku za trojposchodovou budovou, vošiel zadným vchodom a rýchlo vyšiel po schodoch na najvyššie poschodie. Vedel, že zvyšné dve poschodia sú prázdne, pretože aj tie patrili jemu. Prízemie mala v prenájme predajňa exkluzívnych kuchynských potrieb, ktorá zatvorila už pred niekoľkými hodinami.


  Byt na treťom poschodí vyzeral presne tak, ako sa dalo čakať, vzorový byt, ktorý zariadil profesionálny dizajnér. Formálne to bol byt, ktorý sa mal použiť na predaj tohto aj toho pod ním. Ak by ho Shane niekedy ­chcel predať. Čo si stále nahováral, že urobí. Čoskoro.


  Hovoril si to už viac ako tri roky.


  Prišiel k antikorovej chladničke a vytiahol jednu z piatich fliaš piva, čo bolo to jediné, čo v nej bolo. Odkrútil uzáver a posadil sa na čiernu koženú pohovku v obývačke.


  Mlčky tam sedel a snažil sa ignorovať, ako mu počas takýchto nocí zviera žalúdok. Rýchlo vypil pivo a dúfal, že alkohol mu pomôže otupiť to sklamanie, ktoré cítil sám zo seba. Znechutenie z vlastnej slabosti. Potreboval ho stlmiť, pretože vedel, že s týmto bordelom aj tak nič neurobí. Snažil sa o to už viac než šesť rokov.


  Takmer o štyri­dsať minút neskôr sa ozvalo zaklopanie na dvere. Bol to čas dostatočne dlhý na to, aby Shane presvedčil sám seba, že odíde. Skoncuje s touto hlúposťou. Ale, samozrejme, neurobil to. Aj keby to zaklopanie prišlo o celé hodiny neskôr, Shane by stále sedel na pohovke a čakal.


  Otvoril dvere. „Čo ti to, kurva, tak trvalo?“ spýtal sa podráždene.


  „Oslavovali sme. Dnes večer to bolo veľké víťazstvo, vieš?“


  Shane ustúpil, aby pustil dnu vysokého uškŕňajúceho sa Rusa.


  „Odišiel som hneď, ako sa dalo,“ povedal Rozanov už menej provokačne. „Ne­­chcel som pútať pozornosť.“


  „Jasné.“ A to bolo posledné slovo, ktoré zo seba Shane dostal predtým, než na jeho ústa dopadli Rozanovove pery.


  Shane ho chytil oboma rukami za koženú bundu a pritiahol si ho bližšie, zatiaľ čo ho bozkával, až mu dochádzal dych. „Koľko máš času?“ spýtal sa ho rýchlo, keď sa od seba odtrhli, aby sa nadýchli.


  „Asi tak dve hodiny?“


  „Kurva.“ Znova ho pobozkal, drsne a túžobne. Bože, presne toto potreboval. Túto príšernú, pojebanú vec.


  „Chutíš ako pivo,“ povedal Rozanov.


  „A ty ako tá otrasná žuvačka, ktorú žuješ.“


  „Je nikotínová, aby som nefajčil!“


  „Drž hubu.“


  Vzájomne sa dotýkali a tlačili jeden druhého, až sa dostali do spálne, kde Shane prirazil Rozanova k stene a ďalej ho bozkával. V ústach cítil známy pohyb jazyka svojho rivala a svojím vlastným jazykom skĺz­ol po zuboch, ktoré opravovali a vymieňali už bohvie koľkokrát.


  Dnes večer ­chcel toho veľa, ale na veľa nemali čas. Rozanov ho chytil a zvalil na posteľ. Shane sledoval, ako druhý muž hodil bundu na zem a pretiahol si tričko cez hlavu. Na krku mu visela zlatá retiazka, krížik sa opieral o ľavú kľúčnu kosť, tesne nad tým slávnym (a absurdným) tetovaním vrčiaceho grizlyho („Za Rusko! Mal som ho už predtým, než som hral za Bears!“) na hrudi. Shane si z neho neskôr bude strieľať. Práve teraz len sledoval, ako sa Rozanov vyzlieka, a oneskorene si uvedomil, že by mal urobiť to isté.


  Obaja sa vyzliekli donaha a Rozanov padol na Shana, bozkával ho a rukou sa presunul dolu, aby chytil jeho už aj tak trápne tvrdého vtáka. Shane sa prehýbal naproti jeho dotykom a unikali z neho hlúpe, zúfalé zvuky.


  „Neboj sa, Hollander,“ povedal Rozanov s perami na Shanovom uchu, „pretiahnem ťa presne tak, ako to ­chceš, áno?“


  „Áno,“ vydýchol Shane a zaplavila ho zmes úľavy a poníženia.


  Rozanov sa kĺzal po jeho tele, bozkával ho, cucal, olizoval, až sa dostal k Shanovmu vtákovi. Ďalej ho už nedráždil. Vzal si ho do úst a Shane bol vďačný, že sú v budove sami, pretože jeho stony sa ozývali naprieč riedko zariadenou miestnosťou.


  Podoprel sa na lakťoch, aby sa mohol pozerať. Časť z neho si chcela ľahnúť, zavrieť oči a dovoliť si uveriť, že je to niekto iný, a nie Ilia Rozanov. Ale väčšia časť z neho ­chcela vidieť presne toho, kto to bol.


  Rozanov bol ohromujúci muž. Svetlohnedé kučery, ktoré mal vždy rozstrapatené, mu padali do živých orieškových očí a cez tmavé husté obočie. Výraznú čeľusť a bradu s jamkou mu pokrývalo strnisko. Mal krivý, ospalý úsmev a neprirodzene biele zuby, keď­že väčšina z nich nebola jeho.


  Nos mal krivý, lebo bol už viackrát zlomený, ale nejako mu to pridávalo na drsnosti. Na to, že to bol Rus žijúci v Bostone, mal oveľa opálenejšiu kožu, než by mal mať.


  Kurva, Shane ho nenávidel. Ale Rozanov bol fakt dobrý vo fajčení vtáka a z nejakého dôvodu bol aj ochotný.


  Shane túto vec medzi nimi nenávidel, ale dal si záležať na tom, aby ju chránil, a bude v tom pokračovať, kým bude Rozanov chcieť. Keď­že ich životy boli také, aké boli, nebolo to práve najľahšie. Keď sa to pred siedmimi rokmi začalo, zrejme nečakali, že sa ich životy a slávna vzájomná rivalita dostanú do bodu, v ktorom boli dnes. Možno s tým mali už dávno skoncovať. Ale napriek tomu, aké to bolo zlé, to bolo príjemné. Bolo to dôverne známe. A bolo to také bezpečné, ako sa v ich prípade dalo.


  A to bolo všetko.


  Rozanov pracoval svojimi talentovanými ústami na Shanovom vtákovi a Shane hodil na posteľ lubrikant z dobre zásobeného nočného stolíka. Rozanov ho vzal bez toho, aby prerušil to, čo robil, a trochu si ho nalial na prsty, aby mohol Shana pripraviť.


  Toto ni­kdy nebola Shanova obľúbená časť, pretože sa cítil skurvene zraniteľný. Vždy keď boli takto spolu, cítil sa slabý a smiešny, ale najintenzívnejšie to vnímal práve vtedy, keď mal v sebe Rozanovove prsty. A práve preto trvala príprava zvyčajne dlho.


  Na druhej strane Rozanov vždy pôsobil úplne uvoľnene. Bol v tom dobrý a vedel to. Stiahol ústa zo Shanovho vtáka, ešte sa na rozlúčku dot­kol jazykom jeho špičky, čo vyslalo Shanovým telom prudký záchvev, a povedal: „Uvoľni sa, áno? Nemáme veľa času, ale postačí to.“


  Shane sa zhlboka nadýchol a pomaly vydýchol. Na ľade ten hlas fakt nenávidel a rovnako aj pri rozhovoroch, ktoré videl v televízii, keď sa mu Rozanov posmieval tým nepríjemným, podpichovačným tónom. Ale tu, v tejto posteli, bol Rozanovov tón trpezlivý a nežný a jeho prízvuk sa elegantne ovíjal okolo anglických slov.


  Shane sa uvoľnil, zatiaľ čo ho Rozanov silnými prstami roztváral a bozkával na vnútornú stranu stehien. Keď bol pripravený, Shane bez slova podal Rozanovovi kondóm. Potom sa prevrátil a kľakol si na kolená. Nemohol sa na Rozanova pozrieť. Dnes večer nie. Nie po tej ponižujúcej prehre.


  Vyzeralo to, že Rozanov to chápe. Vošiel doňho opatrne, nie hrubo ako mnohokrát v minulosti. Toto bolo pomalé a ohľaduplné. Shane cítil na svojich bokoch a páse veľké ruky, ktoré ho pevne držali, keď Rozanov vnikal dnu. Dokonca cítil, ako mu Rozanov jemne prechádza palcami po spodnej časti chrbta.


  „Tak. Toto si ­chcel, áno?“


  „Áno.“ Pretože to tak bolo. Presne toto vždy ­chcel.


  Rozanov sa začal pohybovať a Shane vykríkol. Ni­kdy mu netrvalo dlho, kým sa tomu jednoducho poddal a začal stonať, lapať po dychu a žiadať si viac.


  „Kurva, Hollander. Ty to miluješ.“


  Shane reagoval tým, že sa odvrátil – bol si istý, že je červený ako rak. No poprieť to nemohol.


  Rozanov ho tvrdo preťahoval, jednou silnou rukou mu tlačil medzi lopatky a pritláčal ho k matracu. Obaja boli hluční, a keby Shane nevedel, že v celej budove nie je ni­kto okrem nich dvoch, mal by obavy. Ale tu sa cítil bezpečne, a tak sa dal uniesť. Vykrikoval pri každom prirazení a možno niekoľkokrát vyslovil Rozanovovo meno.


  Shane na­ozaj dúfal, že ich ni­kto nepočuje.


  Keď sa Rozanov načiahol dopredu, aby vzal do svojej klzkej ruky Shanovho vtáka, Shane sa zúfalo dožadoval uvoľnenia a začal mu smerom dozadu vychádzať v ústrety. Toto bol bod, keď si vždy pripomenul, prečo sa toho nedokáže vzdať. Bolo to príliš dobré.


  „Urobíš sa pre mňa, Hollander?“


  Mal k tomu blízko. A urobil sa. Udrel päsťou do matraca, hlasno zaklial a vystriekal sa Rozanovovi do zovretej päste.


  Rozanov za ním zrýchlil pohyb a každým prirazením vysielal Shanovým telom dozvuky rozkoše. Práve keď toho na Shana začínalo byť priveľa, Rozanov znehybnel, vykríkol a začal v ňom pulzovať.


  Potom si ľahli vedľa seba na chrbát a Shane cítil, ako sa doňho vkráda známy pocit viny a hanby.


  „Tak, aspoň v niečom si dnes vyhral,“ dumal Rozanov.


  „Bože. Choď do riti.“ Shane zdvihol ruku, aby mu ukázal prostredník, ale Rozanov ho chytil za zápästie a pritiahol si ho, tak­že Shane sa ocitol na jeho hrudi a pozeral naňho zhora. Rozanovov hravý úškrn zmizol, keď mu opätoval pohľad, a Shane sa zrazu cítil zadýchaný.


  „Vidím, že stále máš to blbé tetovanie,“ povedal Shane rýchlo, aby odvrátil pozornosť od toho, čo sa to, kurva, dialo.


  „Ach,“ povedal Rozanov a na tvár sa mu vrátil ten protivný úškrn. „Chýbal si mu.“


  Shane si odfrkol.


  „Naozaj,“ trval na svojom Rozanov. „Daj mu pusu.“


  Shane prevrátil oči, ale predsa len sklonil hlavu k jeho hrudi. Namiesto toho, aby pobozkal tetovanie, jemne chytil jeho bradavku medzi zuby a potiahol.


  Ako ospravedlnenie a aj preto, že vedel, ako ho to rozpáli, mu prešiel jazykom po citlivom hrbolčeku. Rozanov mu zaboril ruku do vlasov a pritiahol si k sebe jeho ústa. Po dlhom, zvláštne nežnom bozku Shane zdvihol hlavu a videl, že Rozanov sa naňho znova pozerá úplne vážne. Preglgol a mlčal, zatiaľ čo sa mu Rozanov prehrabával prstami vo vlasoch. Dúfal, že strach, ktorý cítil, mu nevidno na tvári.


  „Si fakt krásny,“ povedal Rozanov náhle a veľmi vecne.


  Shane netušil, ako má zareagovať. Takéto veci si navzájom nehovorili. Nie takto.


  „Najsexi chlap v NHL podľa Cosmopolitanu,“ zažartoval Shane. Bol to jediný spôsob, ako sa vedel s Rozanovom rozprávať, okrem toho, že naňho kričal nadávky.


  „Sú to idioti,“ povedal Rozanov a bolo to preč. „Dali ma na piate miesto. Piate!“


  „To sa mi zdá ešte dosť veľkorysé.“


  Rozanov sa prevrátil a pritlačil Shana späť na matrac. Shane sa naňho pozeral a zasmial sa.


  „Musím ísť,“ povedal Rozanov a znelo to, akoby ho to na­ozaj mrzelo. „Najprv sa osprchujem, ale potom sa musím vrátiť do hotela.“


  „Viem.“


  Sprchovali sa spolu a Shane si kľakol na zem, pretože ho nedokázal nechať odísť bez toho, aby ho ochutnal. Rozanov spokojne zamrmlal, zatiaľ čo stál nad ním pod veľkou sprchou. Silnými rukami mu držal hlavu a dlhé prsty mu vplietol do mokrých vlasov. Shane zdvihol pohľad a zistil, že Rozanov naňho hľadí s tým prekliatym krivým úsmevom. Shane okamžite za­vrel oči a cítil, ako mu červenejú líca a ako sa mu na jeho vlastnú hanbu postavil.


  Dosť zlé bolo už to, že sa mu tak páčilo, keď ho niekto preťahoval, že sa mu páčilo, keď mal v ústach vtáka. Ale ešte horšie bolo, že to musel byť práve tento bastard… a to až do takej miery, že keď bol veľmi výnimočne s niekým iným, zostal neuspokojený. Tak­že možno nešlo len o to, že to bolo pohodlné. Ale na to Shane ne­­chcel myslieť.


  Priviedol Rozanova až na okraj a potom sa odtiahol, jeho uvoľnenie mu dopadlo na bradu, pery a pravdepodobne aj na krk. Dôkazy rýchlo zmyla voda a stratili sa v odtoku. Shane sa zosunul chrbtom po stene sprchy, prešiel si rukami po tvári a pritiahol kolená k sebe. Počul, ako Rozanov niečo zadychčal po rusky.


  „Kurva,“ povedal Rozanov, ktorý stál s hlavou stále opretou o kachličky oproti miestu, kde sedel Shane. „Trénoval si, Hollander?“


  „Nie,“ zavrčal Shane.


  „Nie? Šetril si si to pre mňa?“


  Shane neodpovedal, čo bola v podstate odpoveď.


  Rozanov sa zasmial. „Mal by si s niekým spávať, Hollander. Čakať na rýchlovku každých pár mesiacov nie je zdravé.“


  „Nečakám,“ odvetil Shane. Nebola to celkom lož. Iste, nebol stopercentný heterosexuál, ale sex so ženami ho neodpudzoval. Len to s ním nerobilo až toľko ako sex s mužmi.


  Konkrétne s jedným mužom.


  So ženami to však bolo jednoduché. Bezpečné. A boli všade. A možno, ak sa bude snažiť, nájde takú, s ktorou bude chcieť stráviť viac ako len jednu noc. Niekoho, kto by mohol konečne ukončiť… čokoľvek toto bolo.


  Rozanov zastavil vodu a natiahol ruku. Shane prevrátil oči, no prijal ju a nechal sa vytiahnuť na nohy. Stáli oproti sebe a Shane sledoval vodu, ktorá kvapkala Rozanovovi z vlasov na plece a stekala dolu k pupku.


  Rozanov mu položil ruku na tvár a zdvihol mu hlavu. Pozeral naňho s nepatrným úsmevom, takmer nežne, a potom ho pobozkal.


  „Zničil som ťa,“ povedal, keď sa odtiahol. „Ni­kto iný ti už nebude stačiť.“


  „Bože, choď do riti.“


  „Tie tvoje ústa…“


  „Ani to nevyslov.“


  „Viac sa mi páčilo, keď boli na mne.“


  „Do riti, Rozanov.“ Shane ho pritlačil späť k stene sprchy a agresívne ho pobozkal. Takto to bolo vždy. Vzájomné strkanie a nadávky, boj o kontrolu, kým jeden alebo obaja nepodľahli a nedovolili si uvoľnenie, po ktorom túžili.


  „Musím ísť,“ povedal Rozanov, ale zubami prechádzal Shanovi po čeľusti.


  „Viem.“


  „Prepáč.“


  „Čo ti mám prepáčiť? Je mi to jedno. Aj tak sme tu už skončili, nie?“


  Rozanov ho prestal bozkávať a zamyslene sa naňho pozrel. „Asi hej.“


  Vyšli zo sprchy a rýchlo sa obliekli. Shane stiahol prikrývku z postele a hodil ju do práčky. Ten byt nechá rovnako čis­tý, ako ho našiel.


  „Tak­že o tri týždne,“ vyhlásil Rozanov pri dverách, pripravený na odchod.


  „Hej.“


  Rozanov prikývol a Shane si myslel, že to je všetko, ale potom sa Rozanov usmial a spýtal sa: „Bolo to dnes mnou?“


  „Či bolo tebou čo?“


  „Rozptyľoval som tvoju pozornosť. Dnes večer na ľade.“


  Shanovi chvíľu trvalo, kým mu došlo, čo tým naznačuje.


  „Pojeb. Sa.“


  Rozanovov úsmev sa ešte rozšíril. „Nedokázal si hrať, pretože si myslel na môjho vtáka, je tak?“


  „Dobrú noc, Rozanov.“


  Rozanov mu poslal vzdušný bozk a odišiel. Shane zostal nasratý, ale cítil aj zvláštnu úľavu. Bolo dobré si pripomenúť, že sa vlastne nemajú radi.


  Vytiahol z chladničky ďalšie pivo a posadil sa na pohovku, aby počkal, kým bude prikrývka opratá. Bolo už neskoro a bol unavený, ale ne­­chcel tam spať. Naozaj by sa mal porozprávať s realitným maklérom o predaji tejto budovy.


  Predá ju, a keď budú hrať v Bostone, zostane vo svojej prekliatej hotelovej izbe. Rozhodne sa nebude zakrádať nocou do Rozanovovho penthousu. Ukončí to a pôjde ďalej.


  Uvedomil si, že kým to plánuje, prechádza si končekmi prstov po perách. Ešte stále mu brneli spomienkou na pery toho druhého muža, ktoré sa k nim tisli.


  Vedel, že všetky plány, ako to ukončí, sú zbytočné. Pokiaľ bude mať túto možnosť, ni­kdy nepovie nie.

  Ilia Rozanov prechádzal mrazivým chladom hotelového parkoviska k tímovému autobusu. Ako väčšina jeho spoluhráčov, aj on bol v Severnej Amerike prvýkrát. Čakal, že ho to ohromí viac, ale Saskatchewan nebol práve New York. Nedalo sa tu sústrediť na nič iné ako na zimu a hokej a tieto dve veci poznali Rusi veľmi dobre.


  Do Vianoc zostávali dva dni, ale pre najlepších mladých hokejistov sveta znamenali Vianoce len jedno: majstrovstvá sveta v ľadovom hokeji hráčov do dva­dsať rokov. Pre Iliu to bola príležitosť konečne si na vlastné oči pozrieť Shana Hollandera.


  O sedemnásťročnom kanadskom fenoméne sa hovorilo veľa. Ilia mal toho mena už po krk. V hokejovom svete vyvolalo taký rozruch, že ani Moskva nebola dosť ďaleko, aby unikla tomu humbugu. Ilia aj Hollander sa mohli zúčastniť na drafte do NHL v júni toho roku a už teraz sa očakávalo, že budú jednotka a dvojka. V akom poradí, to záviselo od toho, koho ste sa opýtali.


  Ilia v tom mal jasno.


  So Shanom Hollanderom sa ni­kdy nestretol. Ni­kdy proti nemu nehral. Ale už teraz bol rozhodnutý, že ho zničí.


  Začne tým, že dovedie Rusko k víťazstvu a získa zlatú medailu, a to priamo tu, v Hollanderovej vlastnej krajine. Potom sa vráti s tímom do Moskvy na ich šampionát. A potom si ho rozhodne vyberú na drafte ako prvého. Toto bol rok Iliu Rozanova. Od jeho dvanástich sa očakávalo, že v roku 2009 prerazí na svetovej scéne. Žiadny kanadský „zázrak“ to nezmení.


  Ruský tím prišiel na zimný štadión kvôli plánovanému tréningu práve vo chvíli, keď sa končil tréning kanadského tímu. Ilia sa s niekoľkými spoluhráčmi zastavil, aby sledoval Kanaďanov. Na tréningových dresoch nemali mená, tak­že nedokázal Hollandera rozoznať, a potom ho už asistent trénera drsne poslal do šatne. Harmonogram na tréningovom klzisku bol nabitý.


  Na ľad vyšli hneď, ako ho uvoľnila rolba. Ten zimák bol malý a trochu ošarpaný. Skutočné zápasy sa mali hrať vo veľkej aréne v centre mesta. Tu sedelo na tribúnach zopár ľudí, ktorí sledovali tréning ruského tímu. Nepochybne niekoľko skautov, pár rodinných príslušníkov, ktorí skutočne pricestovali z Ruska, a niekoľko miestnych zarytých hokejových fanúšikov.


  V polovici tréningu si Ilia všimol mladíka, ktorý sedel niekoľko radov nad trestnou lavicou. Mal na sebe šiltovku a bundu kanadského tímu. Vedľa neho sedeli muž a žena, pravdepodobne rodičia. Pri pohľade z ľadu to nebolo úplne jasné, ale Ilia si myslel, že by to mohol byť Hollander. Jeho mama je Japonka, nie? Mal pocit, že to niekde čítal…


  „Pridáš sa k nám láskavo, Rozanov?“ zreval naňho po rusky tréner cez ľad. Ilia sa otočil a zistil, že celý tím už stojí zhromaždený okolo trénera.


  Nepáčilo sa mu, že Hollander, ak to je on, ich sleduje. Alebo možno áno. Možno je Hollander nervózny z toho, že sa s ním neskôr stretne na majstrovstvách. Možno sa cíti ohrozený.


  Mal by.


  Po tréningu sa Ilia rýchlo osprchoval a obliekol. Vrátil sa na tribúnu za plexisklo a rozhliadol sa. Hollander a jeho rodičia boli už preč. Na ľade už trénoval slovenský tím.


  Ilia pokrčil plecami a zamieril k automatu. Kúpil si kolu a premýšľal, či si stihne pred návratom do autobusu odskočiť von a rýchlo si zapáliť.


  Zapol si bundu ruského tímu až po bradu a vykĺzol bočnými dverami. Vonku bola kurevská zima. Postavil sa k tehlovej stene budovy, strčil si kolu do vrecka a vytiahol cigaretu a zapaľovač.


  „Fajčiť máš tam,“ povedal niekto. Iliovi chvíľu trvalo, kým si to v mysli preložil.


  Otočil sa a uvidel osobu, ktorú teraz už rozhodne spoznal ako Shana Hollandera. Mal veľmi výrazný pohľad. Nie­ktoré črty rozhodne zdedil po matke – čierne vlasy a veľmi tmavé oči, ale jeho otec bol nejakého anglo-európskeho pôvodu, tak­že Hollander nevyzeral úplne ázijsky. No pleť mal bezchybnú. Až rušivo. Hladkú a opálenú s roztrúsenými tmavými pehami na nose a lícnych kostiach, ktoré boli jeho najvýraznejším rysom.


  „Čo?“ spýtal sa Ilia. Aj to jediné slovo znelo s jeho prízvukom hlúpo.


  „Fajčiarska zóna je tam.“ Hollander ukázal na vzdialený kút parkoviska vedľa veľkej kopy snehu. Vyzeralo to, že tam bude fakt fúkať.


  Ilia sa oprel o stenu a zapálil si. Skurvená krajina. Nestačí, že si nemôže zapáliť niekde vnútri, ešte si má ísť pritom sadnúť do toho poondiateho snehu?


  „Prekvapuje ma, že fajčíš,“ povedal Hollander.


  „Dobre,“ odvetil Ilia a vydýchol dym. Nastalo nepríjemné ticho a potom sa Hollander znova pokúsil o rozhovor.


  „­Chcel som sa s tebou zoznámiť,“ povedal a natiahol k nemu ruku. „Shane Hollander.“


  Ilia naňho pozrel a pocítil, ako mu trhlo kútikmi pier.


  „Hej,“ odvetil. Zo­vrel cigaretu medzi perami a potriasol Hollanderovi rukou.


  „Si na­ozaj dobrý hráč,“ povedal Hollander.


  „Viem.“ Ak čakal, že mu Ilia kompliment opätuje, čakal na to čertovsky dlho.


  Keď Ilia už nič nepovedal, Hollander zmenil tému. „Sú tu s tebou aj rodičia?“


  „Nie.“


  „Aha. To musí byť ťažké, keď budú Vianoce a tak.“


  Ilia mal trochu problém preložiť si tak veľa slov, ale potom odvetil: „V pohode.“


  Hollander si strčil ruky do vreciek bundy. „To je ale zima, čo?“


  „Áno.“


  Opreli sa spolu o stenu, bok po boku. Ilia otočil hlavu, aby sa pozrel na Hollandera, ktorý bol od neho o dobrých desať centimetrov nižší. Naozaj zaujímavý pohľad. Od chladu mal červené líca a dych, ktorý mu vychádzal spomedzi ružových pier, sa menil na biele obláčiky.


  „Budúci rok sa budú konať v Ottawe. V mojom rodnom meste,“ vyhlásil Hollander.


  Ilia dofajčil a zahodil ohorok na zem. Povedal si, že sa trochu posnaží, keď je tento chalan taký odhodlaný rozprávať sa s ním. „Je Ottawa vzrušujúcejšia?“


  Hollander sa zasmial. „Oproti tomuto tu? Neviem. Trochu. Ale je tam rovnaká zima.“


  „Prišli aj tvoji rodičia.“


  „Kvôli tomuto? Hej. Chodia sa pozerať všade, kde hrám.“


  „Pekné od nich.“


  „Hej. Sú super.“


  Ilia k tomu nemal čo dodať, a tak mlčal.


  „Asi by som mal ísť. Čakajú na mňa,“ povedal Hollander, odstúpil od steny a otočil sa tvárou k Iliovi. Iliov pohľad padol priamo na tie prekliate pehy. Hollander k nemu opäť vystrel ruku.


  „Veľa šťastia na majstrovstvách.“


  Ilia ruku prijal a uškrnul sa. „Nebudeš taký milý, keď vás porazíme.“


  „To sa nestane.“


  Ilia vedel, že Hollander tomu na­ozaj verí. Že získa zlatú medailu a stane sa jednotkou draftu NHL, pretože je akýsi skurvený hokejový princ.


  Možno čakal, že aj Ilia jemu zaželá šťastie, ale ten mu len pustil ruku a vrátil sa na štadión.


  *


  V aute Shane povedal rodičom, že sa rozprával s Iliom Rozanovom.


  „Aký je?“ spýtala sa mama.


  „Tak trochu kretén,“ odvetil Shane.


  *


  Keď sa skončil posledný zápas majstrovstiev, kanadský tím musel pretrpieť ešte jedno poníženie. Rusi na chvíľu prestali oslavovať a zoradili sa, aby si tímy mohli navzájom podať ruky – prejav športového ducha, no Shane ho v tej chvíli v sebe vôbec necítil.


  Po prvé, Rusi hrali zákerne. Neznášal hrať proti nim.


  Po druhé, Ilia Rozanov bol na­ozaj skurvene dobrý. Neznesiteľne dobrý. Počas turnaja si médiá dali záležať, aby nafúkli ich vzájomnú rivalitu. Shane sa snažil novinárov ignorovať, ale možno v ňom na­ozaj zapálili plamene nenávisti.


  Keď došiel v rade na podávanie rúk až k Rozanovovi, všade okolo nich blýskali fotoaparáty. Dal si záležať, aby sa Rozanovovi pozeral priamo do očí, keď mu stroho povedal: „Gratulujem.“


  Rozanov sa uškrnul a odvetil: „Uvidíme sa na drafte.“


  Shanovi zavesili na krk striebornú medailu, ale pokojne by to mohla byť aj zdochnutá myš, na­ozaj o ňu nestál. S úctou pretrpel ruskú hymnu a žmurkaním zaháňal slzy frustrácie, pretože ich odmietal vyroniť. A potom mu konečne dovolili opustiť ľad.


  Takto to nemalo dopadnúť. Na domácej pôde mal doviesť svoju krajinu k zlatu. To národ očakával. Na jeho sedemnásťročné plecia naložili nádeje celej Kanady a on ich sklamal.


  Pri každom vhadzovaní proti Rozanovovi sa mu Rus pozeral priamo do očí a uškrnul sa. Shana len tak niekto nerozhodil, ale ten prekliaty úškrn ho zakaždým vyviedol z rovnováhy.


  Možno to bolo len tým, že prvýkrát v živote stretol niekoho, kto hral na jeho úrovni.


  Bol si istý, že to bolo len tým.

  „Shane, mohol by si sa posunúť bližšie k Iliovi, prosím?“


  Shane cítil, ako sa Ilia Rozanov dot­kol jeho ramena, keď k nemu na želanie fotografa pristúpil bližšie.


  „Perfektné. Dobre, usmejte sa, chalani.“


  Shana oslepovali záblesky fotoaparátov. Bol natlačený na Rozanova, ktorý od januára akoby ešte vyrástol o pár centimetrov. Po Rozanovovej pravici stál obrovský americký obranca Sullivan, ktorého draftoval Phoenix ako tretieho.


  Rozanov bol draftovaný ako prvý.


  Za posledných šesť mesiacov od majstrovstiev sveta hráčov do dvadsať rokov bol Shane tak trochu… posadnutý Iliom Rozanovom. Mali toho veľa spoločného, aspoň čo sa týkalo ich kariéry. Obaja boli kapitánmi svojich tímov a obaja doviedli svoje tímy v tejto sezóne na majstrovstvá. Oboch vyhlásili za najužitočnejších hráčov ich ligy aj play-off a zároveň boli najproduktívnejšími hráčmi. Jediný rozdiel medzi nimi spočíval v tom, že Shane mal doma striebornú medailu a Rozanov zlatú.


  A teraz skončil Shane opäť druhý. Po tom, čo bol celý život v hokeji prvý.


  Skurvený chalan.


  Nie všetko vypálilo zle. Shana draftovali Montreal Vo­ya­geurs, čo bol najlegendárnejší klub v lige a navyše vzdialený len hodinu cesty od jeho rodnej Ottawy. Bola to pre neho ideálna voľba, ovládal francúzštinu aj angličtinu a k Voyageurs mal vždy rešpekt, hoci vyrastal ako fanúšik Ottawy. Ale aj tak. To, že ho vybrali ako druhého, zabolelo.


  Celú tú drámu dopĺňal fakt, že Rozanova draftoval najväčší rival Montrealu Boston Bears. Shane vedel, že jeho kariéra bude odteraz neodvratne prepojená s Rozanovovou. Keby jedného z nich draftoval tím zo Západnej konferencie, možno by sa z toho rivalita ani nestala. Ale takto to bude intenzívne.


  To však neznamenalo, že k nemu teraz nemôže byť zdvorilý.


  „Gratulujem,“ povedal a otočil sa, aby podal Rozanovovi ruku, keď sa fotografovanie skončilo.


  V Rozanovovom úsmeve bolo cítiť istú samoľúbosť, keď mu odpovedal: „Ďakujem.“


  Rozanov Shanovi nezagratuloval. Namiesto toho ho potľapkal po zasranom pleci, akoby utešoval decko, ktoré práve pokazilo odpal na zápase detskej ligy. Shane sa strhol a chystal sa mu povedať niečo výrazne menej zdvorilé než „gratulujem“, ale oboch ich okamžite stiahli opačným smerom kvôli rozhovorom.


  Shane už Rozanova nevidel, až kým sa nevrátil do hotela. Hala bola plná mladých športovcov v oblekoch, ale Rozanov tam aj tak vyčnieval. Bol jeden z najvyšších a v tmavomodrom obleku, ktorý mu perfektne sedel, vyzeral ako model z časopisu GQ.


  Shane sa cítil malý. Síce mal minulý mesiac osemnásť, ale cítil sa ako decko.


  Aj Rozanov mal osemnásť. Len minulý týždeň. Čo Shane vedel, keď­že ním bol posadnutý.


  V tú noc vo svojej hotelovej izbe (jeho hrdí rodičia boli oproti) Shane nemohol zaspať.


  Mal za sebou vyčerpávajúci deň a áno, draftovali ho do NHL. Dosiahol to, na čom pracoval celý život. A to, že ho vybrali ako druhého v celkovom poradí, nepredstavovalo nič, pre čo by mal byť urazený.


  Nie. Nebol urazený. Nie úplne. Len ho to… štvalo.


  Vzdychol si a vyliezol z postele. Obliekol si tepláky, obul tenisky a zamieril do hotelovej posilňovne. Možno si vyčis­tí hlavu tréningom.


  Posilňovňa bola milosrdne prázdna. Shane sa postavil na jeden z dvoch bežeckých pásov a začal ľahkým klusom. Nemal na ušiach slúchadlá, jednoducho sa stratil v monotónnom hluku stroja.


  Nevšimol si, keď dnu vošiel niekto ďalší. To, že nie je sám, si uvedomil, až keď sa ten muž postavil na bežecký pás vedľa neho.


  Ilia Rozanov mu len kývol hlavou, otočil sa tvárou k bielej stene pred nimi a rozbehol sa.


  Shane sa snažil jeho prítomnosť ignorovať. Nebolo na tom nič zvláštne, zrejme ani on nemohol zaspať. Alebo možno chodieval do posilňovne po polnoci. Alebo ho rozhodil časový posun. Alebo možno…


  Rozanov zvýšil rýchlosť svojho pásu. Na Shana sa ani nepozrel. A keď­že Shane bol malicherný a súťaživý, zvýšil rýchlosť aj on… len o trochu viac ako Rozanov.


  O minútu to Rozanov zopakoval, znova pridal a mlčky čakal, či sa mu Shane vyrovná. Shane sa naňho pozrel a uvidel na jeho perách mierny úškrn. Pokrútil hlavou a bojoval s vlastným úsmevom. Pridal.


  Takto pokračovali v tichom súboji, až kým obaja netestovali limity svojich strojov. Bežali šprintérskym tempom oveľa dlhšie, než bolo príjemné, a Shana na protest pálilo celé telo. Ale ne­­chcel zastaviť ani spomaliť, kým to neurobí Rozanov. Rozanov predsa fajčí, do riti. Shane ho dokáže poraziť.


  Ale Rozanov nejavil žiadne známky toho, že by sa chystal skončiť.


  Ešte minútu-dve držali tempo a potom Shane tresol rukou po núdzovom tlačidle a tackavo zoskočil z pásu. Oprel sa o zadnú stenu a lapal po dychu, potom sa zosunul na zem. Rozanov zastavil svoj pás a zaprel sa o konzolu.


  „Kurva,“ zachripel Shane. Rozanov sa zasmial a sadol si na zem rovno oproti Shanovi. Sivé tričko bez rukávov mal úplne nasiaknuté potom. Sedeli s nohami natiahnutými pred sebou; Rozanovove tenisky sa takmer dotýkali Shanovho členka.


  Rozanov si prešiel rukou cez vlhké vlasy a ten pohyb zaujal Shana viac, ako by mal. Rozanov bol taký… mužný. Shane mal detskú tvár, bol nízky, nerástla mu poriadna brada a na hrudi mal sotva nejaké ochlpenie. Rozanov bol rovnako starý ako on, ale vyzeral, akoby dávno prekročil hranicu dospelosti.


  Shane rýchlo sklopil zrak k podlahe a dúfal, že začervenanie z cvičenia prekryje to druhé.


  „To bol ale kurva deň, čo?“ prehovoril Rozanov.


  „Hej. To áno.“


  „Všetko, o čom si sníval?“


  Shane sa mu pozrel priamo do očí. „Takmer.“


  Rozanov sa naňho uškrnul. „Prepáč, že som ti pokazil tvoj veľký deň.“


  „Choď do riti.“


  „Montreal je pekný, nie?“


  „Hej.“


  „A čo Boston?“


  „Jasné. Aj ten. Bol som tam len párkrát, ale je to fajn mesto.“


  Rozanov prikývol.


  Chvíľu mlčali a potom Rozanov poklepal Shanovi po členku spodkom tenisky. „Hej, teraz sa budeme vídať často.“


  Shanovi to chvíľu trvalo. „Aha. Áno. Montreal a Boston hrajú proti sebe často.“


  „To bude zaujímavé.“


  Rozanov dlho pil vodu z fľaše. Shane predstieral, že sa díva tak túžobne na to, ako prehĺta, len preto, že si zabudol vlastnú. Až keď sa Rozanovovi prestal hýbať ohryzok a pery mal tmavé a lesklé, Shane si uvedomil, že naňho civie. Rozanov mierne nadvihol kútiky úst a natiahol k nemu ruku, aby mu ponúkol svoju vodu.


  „Som v pohode, vďaka.“


  Rozanov pred ním potriasol fľašou a Shane si ju vzal. Potreboval vodu. Bolo by hlúpe odmietnuť.


  Na okamih sa im dot­kli končeky prstov. Shane držal fľašu ďalej od pier a rýchlo si strekol vodu do úst. Rozanov ho pozoroval.


  Vtedy to Shane pocítil prvýkrát. Akoby vzduch v miestnosti zhustol. Všetko v ňom vibrovalo, akoby stál na okraji a chystal sa vyskočiť z lietadla.


  Nevedel, ako je na tom Rozanov, ale v tej chvíli ­chcel… niečo. Ani to nedokázal pomenovať.


  Vrátil mu fľašu s vodou a tentoraz by odprisahal, že Rozanov sa zámerne dot­kol prstami jeho zápästia. Bol to okamih, ale zdalo sa to ako večnosť. Pravdepodobne to však netrvalo ani sekundu.


  Chcel, aby sa ho Rozanov dot­kol znova.


  Aj on sa ho chcel dotknúť.


  Možno ho ­chcel pobozkať.


  Shane sa vyštveral na rovné nohy. „Idem si ľahnúť. Tak­že sa asi… ešte uvidíme, hej?“


  Rozanov sa naňho pozrel zo zeme. „Uvidíš ma ešte veľakrát.“


  Shane prikývol a čo najrýchlejšie odišiel. Počkal, kým sa vráti do svojej izby, a až potom si dovolil panikáriť.


  Čo to, do riti, bolo?


  Ni­kdy… Preboha, veď má priateľku. On predsa nie je…


  Priateľku, o ktorej dúfaš, že sa s tebou rozíde. Dokonca sem ani neprišla, aby videla tvoj draft.


  No, to bola pravda. Ale práve začala novú letnú brigádu…


  A až doteraz si na ňu za celý deň ani nepomyslel. Ešte si jej ani nezavolal.


  Hej, tak dobre. Možno to medzi nimi na­ozaj nefungovalo, ale nebolo to predsa jediné dievča, s ktorým kedy… niečo mal.


  Práve teraz ti už napoly stojí. Len z toho, že si sedel s iným chalanom na zemi v posilňovni.


  Dobre, to si nedokázal vysvetliť.


  Ale mohol vliezť do sprchy, honiť si ho a pritom sa snažiť myslieť na svoju priateľku alebo na akúkoľvek inú babu. Na čokoľvek iné než na tie vlhké červené pery, tmavé strnisko a orieškové oči…


  Shane Hollander bude musieť do konca života žiť s vedomím, že deň, keď ho draftovali do NHL, ukončil tým, že si ho vyhonil pri predstave Iliu Rozanova.

Ilia sledoval, ako sa červené číslice na budíku v hotelovej izbe zmenili z 23.56 na 23.57. V izbe panovala úplná tma. Spolubývajúci bol na konci chodby spolu s polovicou tímu a pozerali v televízii americké oslavy Silvestra.

Predtým tam bol aj on. Sledoval vystúpenie skupiny Black Eyed Peas, jedol čipsy a vtipkoval so spoluhráčmi.

A potom zrazu ­chcel byť sám.

23.58.

O tom, že Ottawa je rodným mestom Shana Hollandera, nebolo pochýb. V tom meste vládla skurvená Shane Hollander mánia. Jeho tvár aj s pehami striehla všade: v novinách, v televízii, v autobusoch, na transparentoch, na stenách budov.

Samozrejme, že Hollander pochádza z hlavného mesta Kanady. Samozrejme, že to mesto je rovnako nevýrazné a bezproblémové ako on.

Ich tímy proti sebe ešte nehrali a pred finále pravdepodobne ani nebudú. Bolo by obrovským prekvapením, keby sa vo finále nestretli Kanada a Rusko.

23.59.

Ilia sa v lete presťahuje do Bostonu. Do Ameriky. Ni­kdy nebol mimo Ruska dlhšie než pár týždňov. Začne svoju kariéru v NHL. Bude bohatý a slávny. Konečne bude svojím vlastným pánom, ďaleko od svojej rodiny.

Polnoc.

„Šťastný nový rok,“ zašomral si sám pre seba.

Posadil sa na posteli a vzal z nočného stolíka balíček nikotínových žuvačiek. Vložil si jednu do úst, a keď ju začal žuť, zamračil sa. Zvonku počul ohňostroje a zo susedných izieb výkriky spoluhráčov.

Chcel si zapáliť skutočnú cigaretu. ­Chcel si s niekým zašukať.

Chcel ísť do hotelovej posilňovne a nájsť tam Shana Hollandera na bežeckom páse.

Lenže Shane Hollander nebýval v tomto hoteli. Pravdepodobne oslavoval Nový rok s kamošmi a rodinou vo svojom dokonalom rodnom meste, ktoré ho tak strašne milovalo.

V tú noc pred šiestimi mesiacmi v hotelovej posilňovni v Los Angeles sa Ilia skoro strápnil. Pravdepodobne by to ešte zachránil svojím typickým arogantným šarmom, ale bol čertovsky blízko k tomu, aby s Hollanderom flirtoval. Alebo aby ho jednoducho pritlačil k stene a pobozkal.

Problém spočíval v tom, že si nebol istý, že by sa to Hollanderovi nepáčilo.

Pokiaľ sa Ilia v ľuďoch veľmi nemýlil, a on sa rozhodne nemýlil, Hollander by mu bozk pravdepodobne okamžite opätoval.

A, do riti, tá predstava ho prenasledovala odo dňa draftu.

Odvtedy Ilia pretiahol podľa vlastného veľmi hrubého odhadu desiatky žien. Nemal ani jediný dôvod byť posadnutý tým, ako by pretiahol svojho hlavného rivala. Ani pehami toho rivala. Ani jeho tmavými očami. Ani tým, ako mu pri námahe očerveneli líca.

Kurva. V každom prípade, Rusko zatiaľ na majstrovstvách neprehralo. Kanada takisto nie. Len jeden tím zostane neporazený až do konca. Ilia musel myslieť na dôležitejšie veci, než sú pehy a slušní kanadskí chlapci.

*

Shane nemohol byť šťastnejší, že sa jeho druhé a zároveň posledné majstrovstvá sveta v ľadovom hokeji hráčov do dva­dsať rokov konali v jeho rodnom meste. Vianoce strávil s rodinou a Nový rok so spoluhráčmi v hoteli. Jeho rodičia boli ako zvyčajne na každom zápase a stihol sa stretnúť aj s mnohými kamošmi.

Počas celých majstrovstiev mal skvelú náladu a hral výborne.

Teraz bol večer pred zápasom o zlatú medailu a Kanada sa mala druhý rok po sebe stretnúť s Ruskom.

A Shane bude musieť čeliť Iliovi Rozanovovi.

Počas celých majstrovstiev Rozanova vôbec nevidel. Kanadský a ruský tím trénovali na rôznych štadiónoch a bývali v odlišných hoteloch. Tento zápas bude ich prvý.

Ale Shane sledoval každý zápas Ruska. Pozeral si záznamy a študoval Rozanova. Tentoraz mu nakope zadok.

Takmer úplne zabudol na ten pocit, keď sa ho Rozanov pred šiestimi mesiacmi v hotelovej posilňovni dot­kol prstami pri tom, ako mu podával fľašu. Takmer vôbec nemyslel na jeho rozpálenú pokožku ani na to, ako mu vlhké kučery padali do tých orieškových očí.

Bol to len… adrenalín. Dozvuky vzrušenia z toho, ako súťažili na bežeckých pásoch a vydali tam zo seba maximum. Bol to len skrat v jeho hlave, preplnenej emóciami z toho bláznivého dňa draftu. Bol unavený a zmätený a jeho mozog z toho všetkého spravil niečo úplne absurdné.

Tak­že sa po tej noci vrátil k bežnému životu. Teda, rozišiel sa s priateľkou, ale to hrozilo už dávno predtým.

No zmenila sa ešte jedna vec, Shane si začal všímať mužov. Nie spoluhráčov ani kamošov alebo tak. Len… napríklad chlapíka v Starbuckse na letisku. Alebo chlapíka, ktorého stretol pred pár týždňami v uličke s cereáliami v obchode Kingstone.

Alebo toho zo seriálu Svetlá piatkovej noci.

Niežeby sa mu nepáčili dievčatá. Mali oňho záujem a teraz, keď sa mal stať milionárskou hviezdou, sa naňho priam vrhali. Tak­že áno, stretával sa s nimi. S množstvom dievčat.

Teda, najmenej s dvomi. Odkedy sa rozišiel s priateľkou.

Nedošlo až na úplný sex, ale na všetky tie veci okolo áno.

Od júla ho určite vyfajčili dve rôzne baby. A užil si to. So zaklonenou hlavou. A zatvorenými očami.


*









*






Viem.

